17/03/2010 | Administración Autonómica
Xunta de Galicia
Consellería de Economía e Industria
Dirección Xeral de Industria, Enerxía e Minas
Notificación de resolución

RESOLUCIÓN DO 11 DE FEBREIRO DE 2010, DA DIRECCIÓN XERAL DE INDUSTRIA, ENERXÍA E MINAS, POLA QUE SE AUTORIZA E SE APROBA O PROXECTO DE EXECUCIÓN DA MODIFICACIÓN DA INSTALACIÓN DE COXERACIÓN, TITULARIDADE DE COGENERACIÓN DEL NOROESTE, SL, E SITUADA NAS BRAÑAS DE FORMARÍS, EN SANTIAGO DE COMPOSTELA Primeiro. –Con data do 21 de xullo de 2009, Cogeneración del Noroeste, SL presenta un escrito dirixido á Delegación Provincial da Consellería de Economía e Industria da Coruña no que solicita “que se proceda, de acordo co establecido no RD 661/2007 á emisión dunha nova acta de posta en servizo para a planta de Coxeración do Noroeste, SL, de acordo co establecido no artigo 4 do capítulo II do RD 661/2007, e motivada pola modificación substancial rematada con data 9 de maio do 2002”. Para elo, xunto coa solicitude, presenta un proxecto de execución titulado “Cambio de bloques motores na planta de Cogeneración del Noroeste, SL” e asinado polo enxeñeiro industrial José Manuel Fernández Bouzo (colexiado n.° 859 do Ilustre Colexio Oficial de Enxeñeiros Industriais de Galicia). Segundo. –Con data do 17 de setembro de 2009, o Departamento Territorial da Consellería de Economía e Industria da Coruña emitiu un informe favorable ao proxecto de execución presentado por Cogeneración del Noroeste, SL. Ademais, no dito informe indícase que o proxecto de execución foi sometido ao trámite de información pública, segundo se establece no artigo 125 do Real Decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedernentos de autorización de instalacións de enerxía eléctrica. Terceiro. –Con data do 9 de febreiro de 2010, José Manuel Lamela Rivera, xefe de servizo de Enerxías Renovables e Eficiencia Enerxética desta Dirección Xeral, emitiu un informe no que fai unha análise cronolóxica de todos os actos e trámites relacionados coa instalación de coxeración titularidade de Cogeneración del Noroeste, SL (unha copia deste Informe xúntase a esta resoluciónn). Cuarto. –Tomando como base o informe emitido polo xefe de servizo de Enerxías Renovables e Eficiencia Enerxética, mencionado no punto anterior, e en resposta ao escrito presentado por Emilio Santos Vilariño, en nome e representación da empresa Cogeneración del Noroeste, SL. A Dirección Xeral de Industria, Enerxía e Minas RESOLVE 1. Outorgar á empresa Cogeneración del Noroeste, SL a autorización administrativa da modificación da instalación de coxeración da súa titularidade e situada nas Brañas de Formarís (Santiago de Compostela), inscrita co número RE-00-34 no rexistro de instalacións de produción de enerxía eléctrica en réxime especial da comunidade autónoma de Galicia, e aprobar o proxecto de execución da dita modificación.2. Modificar as características coa que se Ile recoñeceu á planta de coxeración titularidade de Cogeneración del Noroeste, SL, a condición de instalación acollida ao réxime especial de produción de enerxía eléctrica.3. Notificar o indicado nos apartados 1 e 2 anteriores aos representantes da empresa Cogeneración del Noroeste, SL, para que procedan a solicitar (segundo o artigo 132 do Real Decreto 1955/2000, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica), no Departamento Territorial da Consellería de Economía e Industria da Coruña, unha nova acta de posta en servizo das instalacións da planta de coxeración titularidade de Cogeneración del Noroeste, SL, coa data na que se terminaron as reparacións e que se produciu o reenganche da planta de coxeración á rede de transporte e/ou distribución (segundo o proxecto presentado foi o 9 de maio de 2002). 4. Contra a presente resolución poderase interpoñer recurso de alzada ante o conselleiro de Economía e Industria no prazo dun mes, contado dende o día seguinte ao da notificación desta resolución ao interesado, consonte o previsto no artigo 114 da Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común. Santiago de Compostela, 11 de febreiro de 2010. O director xeral de Industria, Enerxía e Minas Ángel bernardo Tahoces